ΚΑΝΟΝΙΣΜΟΣ (ΕΚ) αριθ. 3272/94 ΤΗΣ ΕΠΙΤΡΟΠΗΣ της 27ης Δεκεμβρίου 1994 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΚ) αριθ. 3176/94 της Επιτροπής (2), για τη δασμολογική και στατιστική ονοματολογία και για το κοινό δασμολόγιο, και ιδίως το άρθρο 9,

Εκτιμώντας:

ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη του εμπορεύματος που αναφέρονται στο παράρτημα του παρόντος κανονισμού-

ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών-

ότι, κατ' εφαρμογή των εν λόγω γενικών κανόνων, το εμπόρευμα που περιγράφεται στη στήλη Ι του πίνακα του παραρτήματος του παρόντος κανονισμού πρέπει να καταταγεί στον αντίστοιχο κωδικό ΣΟ που σημειώνεται στη στήλη 2 βάσει των διατάξεων της στήλης 3-

ότι είναι σκόπιμο, οι δεσμευτικές δασμολογικές πληροφορίες οι οποίες παρέχονται από τις τελωνειακές αρχές των κρατών μελών σχετικά με την κατάταξη των εμπορευμάτων στην τελωνειακή ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα (3), κατά τη διάρκεια περιόδου τριών μηνών από τον κάτοχό τους-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της Επιτροπής Τελωνειακού Κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το εμπόρευμα που περιγράφεται στη στήλη 1 του προσαρτημένου πίνακα κατατάσσεται στη συνδυασμένη ονοματολογία στον αντίστοιχο κωδικό ΣΟ που σημειώνεται στη στήλη 2 του εν λόγω πίνακα.

Άρθρο 2

Οι δεσμευτικές δασμολογικές πληροφορίες που παρέχονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.

Άρθρο 3

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Δεκεμβρίου 1994.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 335 της 23. 12. 1994, σ. 56.

(3) ΕΕ αριθ. L 302 της 19. 10. 1992, σ. 1.

ΠΑΡΑΡΤΗΜΑ

"" ID="1">1. Χαλύβδινη σφαίρα με επικάλυψη από ελαστικό πυρίτιο και με τις ακόλουθες προδιαγραφές:> ID="2">8473 30 90> ID="3">Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, από τη σημείωση 2β) του τμήματος XVI, καθώς και από το κείμενο των κωδικών ΣΟ 8473, 8473 30 και 8473 30 90"> ID="1">- σκληρότητα κατά Shore (τύπο Α) 70 +- 5"> ID="1">- ανάγλυφο της γραμμής συνάφειας της μορφοποίησης που δεν υπερβαίνει τα 0,05 mm"> ID="1">- διάμετρος που δεν υπερβαίνει τα 22 mm και"> ID="1">- συνολικό βάρος 31 γραμμάρια (+- 1 γραμμάριο),"> ID="1">σχεδιασμένη να χρησιμοποιηθεί στην κατασκευή διάταξης ενδείξεως (καλούμενη "ποντίκι υπολογιστή")"> ID="1">2. Μαγνητικός εύκαμπτος δίσκος στον οποίο ένα αναλογικό σήμα (σε μορφή κύματος) έχει εγγραφεί κατά τη διάρκεια της παραγωγής μόνο για τον σκοπό του ελέγχου της ποιότητας της επικάλυψης του εν λόγω μαγνητικού δίσκου.> ID="2">8523 20 90> ID="3">Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8523, 8523 20 και 8523 20 90"> ID="3">Καθώς το εν λόγω αναλογικό σήμα δεν μπορεί να εξυπηρετήσει κανένα σκοπό μετά την παραγωγή, τέτοιο σήμα δεν μπορεί να θεωρηθεί ως εγγραφή κατά την έννοια της κλάσης 8524"> ID="1">3. Κουτί σύνδεσης για χρήση σε συστήματα καλωδιακής τηλεόρασης που αποτελείται από μεταλλικό κουτί (διαστάσεων περίπου 10 x 10 x 7 cm) και φέρει εισόδους για καλώδια και ακροδέκτες. Το κουτί περιλαμβάνει ηλεκτρικό κύκλωμα με ορισμένα ηλεκτρικά στοιχεία (όπως πηνία, μετασχηματιστές, αντιστάσεις, πυκνωτές) καθώς και συνδέσεις.> ID="2">8543 80 80> ID="3">Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8543, 8543 80 και 8543 80 80"> ID="1">Η λειτουργία του κουτιού σύνδεσης αποσκοπεί στη μείωση της έντασης του σήματος που τροφοδοτεί τους τηλεοπτικούς δέκτες μέσω της καλωδιακής σύνδεσης και την προστασία, μέσω φίλτρου, των τηλεοπτικών δεκτών από την τάση τροφοδοσίας των ενισχυτών> ID="3">Το κουτί σύνδεσης λόγω σχεδιασμού καιλειτουργίας δεν αποτελεί συσκευή για τη σύνδεση ηλεκτρικών κυκλωμάτων κατά την έννοια της κλάσης 8536. Αν και χρησιμοποιείται ως μέρος των συστημάτων τηλεόρασης, η εν λόγω συσκευή έχει τη δική της λειτουργία">